Diari Oficial de la Generalitat Valenciana


Sumari del DOGV 944, del 16-11-1988 (1988/812405)

RESOLUCIÓ de 23 de setembre de 1988, del Conseller d'Obres Públiques, Urbanisme i Transports, per la qual s'autoritza la sol-licitud de revisió anticipada del Pla General Municipal d'Ordenació Urbana de Cocentaina que formula l'Ajuntament.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   944

Data del DOGV
:   16-11-1988

Secció del DOGV
:   ALTRES DISPOSICIONS

Número del document
:   1988/812405


Data del document
:   23-09-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 23 de setembre de 1988, del Conseller d'Obres Públiques, Urbanisme i Transports, per la qual s'autoritza la sol.licitud de revisió anticipada del Pla General Municipal d'Ordenació Urbana de Cocentaina que formula l'Ajuntament.  
Vist l?expedient de sol·licitud de revisió anticipada del Pla General d'Ordenació Urbana de Cocentaina, que es va aprovar definitivament el 20 de desembre de 1982 i Vist que l'Ajuntament en Ple en sessió celebrada el 15 de desembre de 1987, va acordar amb la declaració prèvia d'urgència per unanimitat, sol·licitar de la Conselleria d'Obres Públiques, Urbanisme i Transports, a l?empara del que disposen l'article 47.2 de la Llei del Sòl i 157.2 del Reglament de Planejament Urbanístic, l'autorització per procedir a la revisió anticipada del Pla General Municipal d'Ordenació Urbana.  
Vist que l'11 de maig de 1988, l?Ajuntament, mitjançant escrit de l'Alcaldia, va sol·licitar a la Conselleria d'Obres Públiques, Urbanisme i Transports l'esmentada autorització.  
Les raons que s'exposen en l'acord municipal, consisteixen a considerar que com el període de vigència del Pla està en la primera meitat del segon quatrienni i tot i que aquest ha estat modificat en diverses ocasions, circumstàncies sobrevingudes posen de manifest la necessitat d'alterar determinacions del Pla que s'excedeixen del contingut d'una modificació.  
Es pretén amb la revisió el canvi en la classificació del sòl en determinades àrees, la creació de zones d'equipament i el canvi en l'ordenació d'àmplies zones de sòl urbà i optar pel model d'aprofitament extensiu que substituesca l'intensiu en altura fins ara vigent, amb la consegüent repercussió sobre zones verdes i espais lliures.  
Vist que d'acord amb què estableix l'article 157.2 del Reglament de Planejament Urbanístic, la Comissió Territorial d'Urbanisme d'Alacant, en sessió celebrada el dia 22 de juny de 1988, va acordar informar favorablement la revisió anticipada del Pla General d'Ordenació Urbana de Cocentaina i elevar l'expedient a l'Honorable Sr. Conseller d'Obres Públiques, Urbanisme i Transports per resoldre'l.  
Atés que les raons que exposa l'Ajuntament de Cocentaina es consideren justificades, i que el planejament vigent i en concret en l'article 1.4 Títol 1r., Capítol 2n. de les Ordenances d'Edificació del Pla, no preveu els casos o les circumstàncies que abans s'indicaven.  
Vists el preceptes legals esmentats, la Llei del Sòl, la Llei de Procediment Administratiu i d'altres d'aplicació escaien, resolc:  
Autoritzar la sol·licitud de revisió anticipada del Pla General Municipal d'Ordenació Urbana de Cocentaina que formula l'Ajuntament.  
València, 23 de setembre de 1988. - El Conseller d'Obres Publiques, Urbanisme i Transports: Rafael Blasco i Castany.